


„Dėl parengto Vilniaus rajono savivaldybės Avižienių seniūnijos Avižienių kadastro vietovės žemės reformos žemėtvarkos projekto viešo svarstymo.

Nacionalinės žemės tarnybos prie Aplinkos ministerijos Vilniaus apygardos žemės tvarkymo ir administravimo skyrius (toliau – Skyrius) informuoja, kad nuo 2025-06-30 iki 2025-07-11, antradieniais nuo 8:00 iki 12:00 val., patalpose, esančiuose Vilniaus g. 49, Šalčininkai (421 kab.) bus viešai svarstomas parengtas Vilniaus rajono savivaldybės Avižienių seniūnijos Avižienių kadastro vietovės žemės reformos žemėtvarkos projektas (toliau – Projektas). Projekto autorius eksponuojant Projektus dalyvaus antradieniais nuo 9:00 iki 12:00 val.
Suinteresuoti asmenys savo pasiūlymus ir pretenzijas dėl Projektų gali teikti iki 2025-07-11.
Projekto viešo svarstymo rezultatų aptarimas vyks 2025-07-24 Skyriuje adresu Birutės g. 27, Trakai, 5 kab.




		
	
	
	









